કર્ણાટકમાં વિધાનસભાની ચૂંટણીને લઇ રાજકીય ગરમાવો જોવા મળી રહ્યો છે. એકબાજુ ભાજપ અને કોંગ્રેસ બંને વિધાનસભાની ચૂંટણીમાં એડીચોટીનું જોર લગાવી રહ્યાં છે. ભાજપ તરફથી રાષ્ટ્રીય અધ્યક્ષ અમિત શાહ કર્ણાટકમાં ચૂંટણી લક્ષી રેલીને સંબોધન કરી કોંગ્રેસ પર આકરા પ્રહાર કરી રહ્યાં છે તો બીજી તરફ કોંગ્રેસ અધ્યક્ષ રાહુલ ગાંધી કેન્દ્ર સરકાર પર પ્રહાર કરી કર્ણાટકમાં કોંગ્રેસની રાજ્ય સરકારના કામોને લોકો સુધી પહોંચાડી રહ્યાં છે.